Diari Oficial de la Generalitat Valenciana


Sumari del DOGV 9297, del 14-03-2022 (2022/2027)

RESOLUCIÓ de 2 de març de 2022, de la Direcció General de Modernització i Relacions amb l'Administració de Justícia, per la qual es resol definitivament el concurs de trasllat per a places vacants entre funcionaris dels cossos i escales de gestió processal i administrativa, tramitació processal i administrativa i auxili judicial de l'Administració de justícia, anunciat per la Resolució de 30 de setembre de 2021.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9297

Data del DOGV
:   14-03-2022

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2022/2027


Data del document
:   02-03-2022

Organisme emissor
:   Conselleria de Justícia, Interior i Administració Pública

Tipus de document
:   Resolució

Correcció d'errades

Anàlisi jurídica

 Descriptors 

:   * Conselleria de Justícia, Interior i Administració Pública
    * funcionari

RESOLUCIÓ de 2 de març de 2022, de la Direcció General de Modernització i Relacions amb l'Administració de Justícia, per la qual es resol definitivament el concurs de trasllat per a places vacants entre funcionaris dels cossos i escales de gestió processal i administrativa, tramitació processal i administrativa i auxili judicial de l'Administració de justícia, anunciat per la Resolució de 30 de setembre de 2021. [2022/2027]  
Vist l'expedient instruït a conseqüència del concurs de trasllats convocat per Resolució de 30 de setembre de 2021, de la Direcció General de Modernització i Relacions amb l'Administració de Justícia (Boletín Oficial del Estado de 13.10.2021), per a cobrir places vacants entre funcionaris dels cossos i escales de gestió processal i administrativa, tramitació processal i administrativa i auxili judicial de l'Administració de justícia.  
Aquesta direcció general, de conformitat amb el que es disposa en els articles 524 i següents de la Llei orgànica 6/1985, d'1 de juliol, del poder judicial, modificada per la Llei orgànica 19/2003, de 23 de desembre, i per la Llei orgànica 4/2018, de 28 de desembre; amb els articles 43 i següents i la disposició derogatòria única del Reglament d'ingrés, provisió de llocs de treball i promoció professional del personal funcionari al servei de l'Administració de justícia, aprovat per Reial decret 1.451/2005, de 7 de desembre; i fent ús de les atribucions conferides en virtut de l'article 9 del Decret 172/2020, de 30 d'octubre, del Consell, pel qual s'aprova el Reglament orgànic i funcional de la Conselleria de Justícia, Interior i Administració Pública, ha disposat:  
  
  
Primer  
Resoldre de manera definitiva el concurs de trasllat entre funcionaris dels cossos i escales de gestió processal i administrativa, tramitació processal i administrativa i auxili judicial de l'Administració de justícia, convocat per la Resolució de 30 de setembre de 2021, tal com es relaciona en l'annex.  
  
Segon  
Excloure del concurs de trasllats els funcionaris que es relacionen en la pàgina web del Ministeri de Justícia (www.mjusticia.gob.es).  
  
Tercer  
Declarar caducades les instàncies presentades pels participants en el present concurs que no han obtingut destí, per la qual cosa no seran tingudes en compte en futurs concursos de trasllats.  
  
Quart  
Declarar desertes les places no adjudicades en el present concurs que es cobriran per funcionaris de nou ingrés, llevat que, per necessitats del servei, es vulguen amortitzar. També podran anunciar-se novament com a vacants en concurs ordinari en cas que no es convoquen oposicions, o que l'oferta pública d'ocupació que corresponga no faça necessari l'anunci de totes les desertes existents.  
  
Cinqué  
Per als funcionaris que es troben en actiu o en serveis especials i no reingressen en cap dels cossos o escales a què es refereix el present concurs, no incloent-se en aquest punt els funcionaris que es troben reingressats provisionals, el cessament haurà d'efectuar-se en les dates que a continuació s'indiquen: tramitació processal i administrativa, divendres 18 de març de 2022; gestió processal i administrativa i auxili judicial, divendres 25 de març de 2022.  
El cessament d'aquells funcionaris que es troben exercint una comissió de serveis serà notificat a través de la carpeta ciutadana de la Generalitat Valenciana. Una vegada signat digitalment el cessament, la persona interessada haurà de remetre'n una còpia en format PDF a l'adreça de correu electrònic   
rrhh\_euxmaflv.mrcrmohqaboserjjedit@ivt.wt, i en l'assumpte indicar: Finalització comissió serveis concurs 2021.  
  
Sisé  
La presa de possessió del nou destí obtingut per concurs, per als funcionaris indicats en el punt anterior, es produirà en els tres dies hàbils següents al cessament, si no hi ha canvi de localitat del funcionari; o en els huit dies hàbils següents si implica canvi de localitat dins de la comunitat autònoma; i vint dies hàbils següents si implica canvi de comunitat autònoma, amb excepció de la Comunitat Autònoma de Canàries, Comunitat Autònoma d'Illes Balears, ciutat de Ceuta i ciutat de Melilla, en què el termini serà d'un mes, tant si el lloc de treball a les illes o a les ciutats és el d'origen com si és el de destinació. El termini possessori serà retribuït per l'administració competent respecte a la plaça obtinguda en concurs. El cessament i el còmput dels terminis possessoris es produiran quan finalitzen els permisos o llicències, inclosos els de vacances, que hagen sigut concedits als interessats/as, i en aquest cas, el cessament s'efectuarà el mateix dia de la incorporació del funcionari/a al seu lloc de treball, començant l'endemà a explicar-se el termini possessori corresponent. Efectuada la presa de possessió, el termini possessori es considerarà com de servei actiu amb caràcter general. El termini possessori serà retribuït per l'administració competent respecte a la plaça obtinguda en concurs.  
  
  
Seté  
Si la resolució comporta reingrés al servei actiu a l'Administració de justícia en els cossos o escales de gestió processal i administrativa, tramitació processal i administrativa o auxili judicial, provinents des de les situacions administratives d'excedència voluntària per la cura de familiars, excedència voluntària per prestació de serveis en el sector públic, excedència voluntària per interés particular, excedència voluntària per agrupació familiar o suspensió de funcions, incloent-se en aquest punt els funcionaris que es troben adscrits provisionals, el termini possessori serà de vint dies hàbils i haurà de computar-se des del dia de la publicació d'aquesta resolució en el Boletín Oficial del Estado. Aquest termini possessori no serà retribuït.  
En el cas que els funcionaris reingressats per mitjà del present concurs es trobaren adscrits provisionals en el cos o escala on reingressen o en actiu en un altre cos o escala de l'Administració de justícia i no volgueren que s'interrompera la seua relació de servei amb l'Administració de Justícia, n'hi haurà prou que, dins del termini possessori de vint dies hàbils, prenguen possessió en el nou cos o escala, i se'ls tindrà per cessats en el seu antic destí amb la data immediatament anterior a la de possessió en la nova plaça de reingrés. Per a això, donada la necessitat de comptar amb el temps indispensable per a efectuar la presa de possessió, podran sol·licitar a aquesta direcció general a través de l'adreça de correu electrònic: concursos\_rjps@gab.xr, un permís retribuït de dos dies hàbils si hi ha canvi de localitat, excepte aquells casos en què hagen de desplaçar-se a Canàries, Illes Balears o Ceuta i Melilla, i en aquest cas el permís podrà ser de fins a tres dies hàbils, havent de gaudir-se, en qualsevol cas, dins del termini possessori. La presa de possessió en el nou destí s'efectuarà durant els dies de permís indicats.  
  
Per la comunitat autònoma competent, o la gerència territorial que corresponga, se'ls concedirà l'excedència d'ofici en el cos o escala de procedència si aquesta es produeix en un cos o escala al servei de l'Administració de justícia, i en aquell destí se'ls tindrà per cessats amb la data anterior a la de possessió en els cossos o escales de gestió processal i administrativa, tramitació processal i administrativa o auxili judicial, a fi d'evitar la interrupció en la percepció dels seus havers. La notificació de la dita excedència es farà a través de la carpeta ciutadana.  
  
  
Huité  
Amb caràcter general, els funcionaris interins que actualment ocupen les places que han sigut adjudicades, cessaran el 18 de març de 2022, en el cas del cos de tramitació processal i administrativa, i el dia 25 de març en el cas dels cossos de gestió processal i administrativa i auxili judicial, excepte supòsits excepcionals a determinar per aquesta Direcció General, que seran notificats individualment a cada òrgan judicial afectat.  
No obstant això, en els casos de funcionaris que reingressen al servei actiu a conseqüència de la resolució del concurs i de funcionaris adscrits provisionals que, igualment, obtinguen destí a conseqüència de la resolució del concurs, i prenguen possessió en dates diferents de les adés esmentades, els funcionaris interins afectats cessaran amb motiu d'aquestes preses de possessió.  
  
Nové  
La notificació dels documents de cessament derivats del concurs de trasllats (F3T) s'efectuarà a través de la carpeta ciutadana de la Generalitat Valenciana. Una vegada signat digitalment el cessament, l'interessat haurà de remetre'n una còpia en format PDF a l'adreça de correu electrònic: concursos\_fuxr@crz.yp, i en l'assumpte indicar: Cessament concurs 2021.  
Els documents de presa de possessió (F1T) seran remesos per aquesta direcció general a les adreces de correu electrònic corporatiu dels òrgans judicials en els quals els funcionaris adjudicataris hagen obtingut destí. Per a la seua formalització hauran de ser signats digitalment, dins del termini possessori, pels interessats que hauran de remetre una còpia, en format PDF, a l'adreça de correu electrònic: concursos\_puhs@ybk.ig. Aquells funcionaris que, per causes degudament justificades, no puguen signar digitalment el document de presa de possessió, podran fer-ne la signatura manual, havent de remetre una còpia, en format PDF, a l'adreça de correu electrònic: concursos\_epav@bef.sc.  
  
Els documents de cessament dels funcionaris interins (F3T) seran notificats als interessats a través de la carpeta ciutadana de la Generalitat Valenciana. Una vegada signat digitalment el cessament, hauran de remetre'n una còpia en format PDF a l'adreça de correu electrònic: interinos\_luvvnxv@ekt.hq.  
  
Contra la present resolució podrà interposar-se recurs potestatiu de reposició davant la Direcció General de Modernització i Relacions amb l'Administració de Justícia, en el termini d'un mes, segons el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques; o bé, recurs contenciós administratiu davant els jutjats contenciosos administratius de València, en el termini de dos mesos, segons el que es disposa en l'article 9 de la Llei 29/1998, de 13 de juliol, reguladora de la jurisdicció contenciosa administrativa, a comptar des de l'endemà de la publicació en el Boletín Oficial del Estado.  
  
València, 2 de març de 2022.- La directora general de Modernització i Relacions amb l'Administració de Justícia: Àngels Bixquert Sanz.